CELEX: 62006TA0050(01)
Language: bg
Date: 2012-03-21 00:00:00
Title: Съединени дела T-50/06 RENV, T-56/06 RENV, T-60/06 RENV, T-62/06 RENV и T-69/06 RENV: Решение на Общия съд от 21 март 2012 г. — Ирландия и др./Комисия (Държавни помощи — Директива 92/81/ЕИО — Акцизи върху минералните масла — Минерални масла, използвани като гориво за производството на двуалуминиев триоксид — Освобождаване от акциз — Съвместимост на освобождаването от акциз с решение за разрешение на Съвета, прието по силата на член 8, параграф 4 от Директива 92/81 — Презумпция за законосъобразност на актовете на Съюза — Правна сигурност — Добра администрация)

5.5.2012   
            
            
               BG
            
            
               Официален вестник на Европейския съюз
            
            
               C 133/21
            
         Решение на Общия съд от 21 март 2012 г. — Ирландия и др./Комисия
   (Съединени дела T-50/06 RENV, T-56/06 RENV, T-60/06 RENV, T-62/06 RENV и T-69/06 RENV) (1)
   
   (Държавни помощи - Директива 92/81/ЕИО - Акцизи върху минералните масла - Минерални масла, използвани като гориво за производството на двуалуминиев триоксид - Освобождаване от акциз - Съвместимост на освобождаването от акциз с решение за разрешение на Съвета, прието по силата на член 8, параграф 4 от Директива 92/81 - Презумпция за законосъобразност на актовете на Съюза - Правна сигурност - Добра администрация)
   2012/C 133/39
   Езици на производството: английски, френски и италиански
   
      Страни
   
   
      Жалбоподатели: Ирландия (представители: първоначално D. O’Hagan, впоследствие E. Creedon, подпомагани от P. McGarry, barrister) (дело T-50/06 RENV); Френска република (представители: G. de Bergues и J. Gstalter) (дело T-56/06 RENV); Италианска република (представители: G. Aiello, G. De Bellis и S. Fiorentino, avvocati dello Stato) (дело T-60/06 RENV); Eurallumina SpA (Portoscuso, Италия) (представители: R. Denton и L. Martin Alegi, solicitors) (дело T-62/06 RENV) и Aughinish Alumina Ltd (Askeaton, Ирландия) (представители: J. Handoll и C. Waterson, solicitors) (дело T-69/06 RENV)
   
      Ответник: Европейска комисия (представители: V. Di Bucci, N. Khan, D. Grespan и K. Walkerová)
   
      Предмет
   
   Жалба за отмяна на Решение 2006/323/ЕО на Комисията от 7 декември 2005 година относно освобождаването от акциз на минералните масла, използвани като гориво за производството на двуалуминиев триоксид в района на Гардан, в района на Шанън и в Сардиния, прилагано съответно от Франция, Ирландия и Италия (ОВ L 119, 2006 г., стр. 12)
   
      Диспозитив
   
   
               1.
            
            
               Отменя Решение 2006/323/ЕО на Комисията от 7 декември 2005 година относно освобождаването от акциз на минералните масла, използвани като гориво за производството на двуалуминиев триоксид в района на Гардан, в района на Шанън и в Сардиния, прилагано съответно от Франция, Ирландия и Италия, доколкото в него се констатира или то почива на констатацията, че освобождаванията от акцизи върху минералните масла, използвани като гориво за производството на двуалуминиев триоксид, прилагани от Френската република, от Ирландия и от Италианската република до 31 декември 2003 г., представляват държавни помощи по смисъла на член 87, параграф 1 ЕО и доколкото с него се разпорежда на Френската република, на Ирландия и на Италианската република да предприемат всички необходими мерки, за да се възстановят посочените освобождавания от техните бенефициери, тъй като последните не са заплатили акциз от поне 13,01 EUR на 1 000 kg тежки минерални масла.
            
         
               2.
            
            
               Европейската комисия понася направените от нея съдебни разноски, както и съдебните разноски, направени от Ирландия по дело T-50/06 RENV, от Френската република по дело T-56/06 RENV, от Италианската република по дело T-60/06 RENV, от Eurallumina SpA по дело T-62/06 RENV и от Aughinish Alumina Ltd по дело T-69/06 RENV, включително отнасящите се до обезпечителното производство по дело T-69/06 R.
            
         
      (1)  ОВ C 86, 8.4.2006 г.